
Kasutusloa väljastamine kanalisatsioonitorustikule (ehr kood 220601782 (K1152))
 (Kreenholmi tn 25 kuni Linnuse tänava lõik 2)
1. ASJAOLUD JA MENETLUSE KÄIK
09.07.2014.a kasutusloa taotleja (Narva Vesi AS rg-kood 10369373) esitas Narva linnavalitsusele läbivaatamiseks ehitise kasutusloa väljastamise taotluse (dokumendiregistri nr. 1-16/6887) koos ehitamise tehniliste dokumentidega ja riigilõivu maksekorraldusega. 
22.07.2014.a on tehtud ehitusseaduse §33 lg 4 kohaselt ehitise ülevaatus. Ülevaatuse käigus on avastatud puudused. Puuduste kõrvaldamiseks on määratud tähtaeg 22.08.2014.a. Ehitise ülevaatuseks on kaasatud pädevad isikud ning koostatud ehitise ülevaatuse akt (Lisa 1). 30.07.2014.a ülevaatuse akt on edastatud kirjaga AS-le Narva Vesi, arvamuse väljendamiseks. 
Ehitusseaduse (EhS) § 33 lg 6 kohaselt kasutusloa väljastaja väljastab kasutusloa või keeldub selle väljastamisest 20 päeva jooksul kasutusloa väljastamiseks vajaliku viimase dokumendi esitamise päevast arvates ning Ehitusseaduse § 34 lg 2 kohaselt kui kasutusloa taotleja esitatud dokumendid on puudulikud, peab kasutusloa väljastaja võimaldama taotlejal puudused kõrvaldada, määrates selleks taotlejale tähtaja, mis ei või olla lühem kui viis tööpäeva.
09.07.2014.a esitatud dokumentatsiooni läbivaatamisel olid avastatud puudused.
25.07.2014.a ehitusjärelevalve osakond saatis tehnilise dokumentatsiooni puuduste kõrvaldamiseks vastuse kasutusloa taotlejale. Puuduste kõrvaldamise tähtaeg on 13.08.2014.a.
25.07.2014.a kaeveloa väljastaja koostas ja kirjutas alla kaevetöö lõpetamise kohta kontrollimise akti ning määras garantiiperioodi kuni 25.07.2016.a. Narva Linna kaevetööde eeskirja § 44 lg 2 kohaselt garantiiaja kestel ilmnevad kaevetööst tingitud defektid kõrvaldab kaevaja omal kulul loa väljastaja poolt määratud tähtajaks. Narva Linna kaevetööde eeskirja § 43 lg 1 kohaselt kaevetöö lõpetatakse pärast teekatte ja haljastuse lõplikku ja nõuetekohast taastamist ning kaevekoha heakorrastamist. Narva Linna kaevetööde eeskirja § 43 lg 3 kohaselt kaeveloa väljastaja ametnik koos kaevaja ja vastutava isikuga 10 tööpäeva jooksul, pärast käesoleva paragrahvi lõikes 2 nimetatud dokumentide loa väljastaja esitamisest, kontrollib kaevetöö kohal kaevetöö lõpetamine ja koostab kirjalik akt kaevetöö lõpetamise kohta. Narva Linna kaevetööde eeskirja § 44 lg 1 kohaselt teostatud kaevetöö taastamistööle annab kaevaja kaheaastase garantii alates kaevetöö lõpetamise akti koostamisest ja allkirjastamisest.
Parandatud tehniline dokumentatsioon on korduvalt esitatud ehitusjärelevalve osakonnale 10.09.2014.a (dokumendiregistri nr. 1-16/9054). Esitatud dokumentatsiooni läbivaatamisel oli avastatud,  et mõned puudused jäid kõrvaldamata.

16.09.2014.a AS Narva Vesi tagastas allakirjutatud ehitise ülevaatuse akti ilma märkuseta. Ehitise ülevaatusest osavõtjad kinnitavad oma allkirjaga ehitise ülevaatuse aktis, et ülevaatuseks esitatud ehitis vastab ehitisele ettenähtud nõuetele ja ehitist võib kasutada vastavalt kavandatud kasutamise otstarbele.
30.09.2014.a ehitusjärelevalve osakond korduvalt saatis tehnilise dokumentatsiooni puuduste kõrvaldamiseks vastuse kasutusloa taotlejale. Puuduste kõrvaldamise tähtaeg on 13.10.2014.a.

Ehitusprojekti kohaselt torustik läbib KÜ Puškini 11 (rg-kood 80170839) elumaja. Kasutusloa väljastamise menetlusse on kaasatud kõnealuse KÜ esimees, kes 30.09.2014.a esitas Narva linnavalitsusele kaebuse (dokumendiregistri nr. 1-12.2/9778) taastamistööde ning kanalisatsioonihaisu kohta. Kaeduse sisu on järgmine: taastamistööd ei vasta nõuetele ning kanalisatsioonihais. 

01.10.2014.a on tehtud ehitise korduv ehitise ülevaatus. Korduva ülevaatuse käigus on avastatud, et taastamistööde puudused on kõrvaldatud ning tehtud fotod (vt ülevaatuse akti fotod). Ülevaatuse käigus kanalisatsioonihaisu ei ole avastatud, kuid KÜ Puškini 11 esimees põhjendamata keeldus alla kirjutada taastamistööde kohta akti. 

Parandatud tehniline dokumentatsioon on tagastanud ehitusjärelevalve osakonnale 13.10.2014.a (dokumendiregistri nr. 1-16/9054-3), kuid jäi kõrvaldamata puudus - taastamistööde kohta kooskõlastus KÜ Puškini 11 kinnistu omanikuga. 
26.01.2015.a on tehtud ehitise järgmine korduv ülevaatus (ainult KÜ Puškini 11 kinnistu territooruimil). Ülevaatuses osalesid AS Narva Vesi esindaja ja KÜ Puškini 11 esimees. Ülevaatuse käigus korduvalt ei olnud avastatud  kanalisatsioonihaisu. KÜ Puškini 11 esimees jälle põhjendamata keeldus alla kirjutada taastamistööde kohta akti kuid suulises vestluses kinnitas, et võrreldes sellega, mis oli enne ehitusdööde alustamist, kanalisatsioonihaisu tugevus ei olnud suurenenud.
Kõnealuse korteriühistu territooriumil kanalisatsioonitorustik oli ehitatud vastavalt kooskõlastatud ehitusprojektile, seda tõestab ehitustööde täitedokumentatsioon, sh teostusjoonis. Uue kanalisatsioonitorustiku paigaldus KÜ Puškini 11 territooriumil ei saa olla kanalisatsioonihaisu põhjuseks, sest ehitusprojekti kohaselt torustik oli paigaldatud kinnisel meetodil (toru torus). 

Kanalisatsioonitorustiku teostusjoonis on esitatud Arhitektuuri- ja Linnaplaneerimise Ameti geodeesia ja kaartide vanemspetsialistile paberkandjal ja digitaalsel kujul.

22.08.2012.a Narva linnavalitsuse korralduse nr 795-k „Ehituslubade väljastamine Narva linna vee- ja kanalisatsioonitorustike rekonstrueerimiseks“ alusel on väljastatud ehitusluba nr 23241. Antud korraldus ei olnud vaidlustatud.
Vastavalt ehitamise alustamise teatisele ehitustööd alustati 17.09.2012.a.
EhS § 3 lg 1 ning § 12 lg 1 kohaselt ehitis peab olema ehitatud hea ehitustava kohaselt ning vastavalt ehitusprojektile. 
Ehitusseaduse (EhS) § 12 lg 2 kohaselt ehitamiseks peab olema ehitusluba. Ehitusluba ei anna õigust ehitada ilma maaüksuse omaniku loata.

Asjaõigusseaduse rakendamise seaduse § 152 lg 1 kohaselt kinnisasja omanik on kohustatud taluma olemasolevat tehnovõrku või -rajatist, mis on püstitatud enne maa esmakinnistamist, kui esmakinnistamine toimus enne 1999. aasta 1. aprilli. Kinnisasja omanik peab taluma tehnovõrku või -rajatist ka juhul, kui esinevad asjaõigusseaduse § 1581 lõikes 1 sätestatud eeldused või muu talumiskohustus. 
Kanalisatsioonitorustiku (ehr kood 220601782 (K1152)) esmase kasutuselevõtu on 1959.a. Kanalisatsioonitorustiku amortisatsiooni tõttu tehti otsuse seda rekonstrueerida.
Asjaõigusseaduse § 1581 lg 1 kohaselt  kinnisasja omanik on kohustatud taluma oma kinnisasjal tehnovõrku või -rajatist ja lubama selle ehitamist kinnisasjale, kui tehnovõrk või -rajatis on vajalik avalikes huvides ja puudub muu tehniliselt ning majanduslikult otstarbekam võimalus tehnovõrguga või -rajatisega liituda sooviva isiku tarbimiskoha ühendamiseks tehnovõrguga või -rajatisega või tehnovõrgu või -rajatise arendamiseks. Tehnovõrk või rajatis on ehitatud avalikes huvides, kui selle kaudu osutatakse avalikku teenust ja see kuulub isikule, kellele laieneb ühisveevärgi ja -kanalisatsiooni seaduse § 7 lõikes 1 sätestatud kohustus või kes on vastavas piirkonnas tegutsev võrguettevõtja kaugkütteseaduse tähenduses. Tarbija joogiveega varustamine ning reovee puhastamine on avalik teenus ning AS Narva Vesi kuulub ühisveevärgi ja -kanalisatsiooni seaduse § 7 lõikes 1 kohaselt avalikku teenust osutavate isikute hulka.

KÜ Puškini 11 kinnistu territooriumil kanalisatsioonitorustik on paigaldatud kinnisel meetodil. See meetod on majanduslik otsarbekam ning ei nõua teostada kaevetöid.
Seega, kanalisatsioonitorustikule kasutusloa andmiseks takistusi ei ole.
2. ÕIGUSLIKUD ALUSED
2.1. Haldusmenetluse seaduse § 4 lõike 1 kohaselt kaalutlusõigus (diskretsioon) on haldusorganile seadusega antud volitus kaaluda otsustuse tegemist või valida erinevate otsustuste vahel.
2.2.
Ehitusseaduse §32 lõike 1 kohaselt ehitise kasutusluba on kohaliku omavalitsuse või riigi nõusolek, et valminud ehitis või selle osa vastab ehitisele ettenähtud nõuetele ja seda võib  kasutada vastavalt kavandatud kasutamise otstarbele.

2.3. 
Narva linna ehitusmääruse §27  lõike 3 kohaselt ehitise kasutusloa väljastamise või   väljastamisest keeldumise ja kehtetuks tunnistamise otsustab Linnavalitsus. 

3. OTSUS
Väljastada asuva Kreenholmi tn 25 kuni Linnuse tänava lõik 2 kanalisatsioonitorustikule (ehr kood 220601782 (K1152)) kasutusluba.

4.  RAKENDUSSÄTTED

4.1.
Arhitektuuri- ja Linnaplaneerimise Ametil teha käesolev korraldus teatavaks Puškini 11 KÜ-le.
4.2.
Korraldus jõustub teatavakstegemisest.

4.3. 
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

